PRIMĂRIA MUNICIPIULUI SUCEAVA

Nr.13499 / 10.04.2017

**Notă de fundamentare**

**privind aprobarea documentaţiei de urbanism**

**PLAN URBANISTIC ZONAL şi Regulamentul de urbanism aferent** pentru construirea a trei hale cu destinația de producție tămplărie PVC, depozitare și clădiri cu destinația de showroom, birouri, magazin piese auto, locuri de parcare, împrejmuire, pe teren proprietate privată

**Solicitanți: S.C. TIM AUTO CITY S.R.L., S.C. TIM GROUP SRL, ȘVEDUNEAC ION si ȘVEDUNEAC COSMINA**

Conform prevederilor Legii nr. 350/2001 privind amenajarea teritoriului şi urbanismul, cu modificările şi completările ulterioare, a Legii nr. 50/1991 republicată, privind autorizarea executării lucrărilor de construcţii și a Legii 52/2003 privind transparența decizională în administrația publică locală, considerăm oportun aprobarea proiectului de hotărâre în forma prezentată alăturat.

Precizăm că oportunitatea acestui proiect de hotărâre este motivată de necesitatea de a reglementa din punct de vedere urbanistic o zonă privind: regimul de construire, funcţiunea zonei, înălţime maximă admisă, coeficientul de utilizare a terenului (CUT), procentul de ocupare a terenului (POT), retragerea clădirilor faţă de aliniament şi distanţele faţă de limitele laterale şi posterioare ale parcelei, caracteristicile arhitecturale ale clădirilor, materiale admise, organizarea circulaţiei şi acceselor, spaţii verzi amenajate, locuri de parcare.